في مواقع كتير حول العالم فيها فنادق غريبة. في Greenland، في فندق متصنع من التلج، بيفتح بين شهر ديسمبر وأبريل كل سنة. في Turkey، في فندق في الكهف فيه تليفزيون وأثاث وحمام في كل أوضة. وفي Bolivia، في فندق اسمه فندق قصر الملح.
من آلاف السنين، المنطقة اللي حوالين فندق قصر الملح كانت بحيرة كبيرة. لكن دلوقتي، المنطقة فيها بس بحيرتين صغيرين وصحراوين ملح.
أكبر الصحراوين اسمها صحرا Uyuni الملحية. في النهار، الصحرا بتبقى بيضة لمعة بسبب الملح. مفيش طرق تعدي صحرا Uyuni، فالناس المحليين لازم يوصلوا الضيوف للفندق.
في أوائل التسعينات، راجل اسمه Juan Quesada بنى الفندق. قطع بلوكات كبيرة من الملح من الصحرا واستخدمها في البنا. كل حاجة في الفندق متصنعة من الملح: الحيطان، السقف، الترابيزات، الكراسي، السراير، وبار الفندق.
الشمس بتخلي الحيطان والسقف دافيين في النهار. بالليل الصحرا بتبقى بردة جداً، بس الأوض بتفضل دافية. الفندق فيه اتناشر أوضة. الأوضة السنجل سعرها 40 دولار في الليلة، والأوضة الدبل سعرها 60 دولار.
في لافتة على حيط الفندق بتقول للضيوف، "من فضلك متلحسش الحيطان."
فندق قصر الملح غريب عشان _.
عنده تاريخ طويل. سعر الأوض غالي. الضيوف مميزين. متصنع من الملح.